
Text rozhodnutia
Súd: Krajský súd Bratislava Spisová značka: 10Sd/62/2016 Identifikačné číslo súdneho spisu: 1016200812 Dátum vydania rozhodnutia: 25. 05. 2016 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2016:1016200812.1 Uznesenie Krajský súd v Bratislave v právnej veci navrhovateľa: C. E., bytom Z. XX, K. O., proti odporkyni: Sociálnej poisťovni ústredie, Ul. 29. augusta č. 8, Bratislava, o preplatok na sirotskom dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 21.03.2016 žiadal preskúmať rozhodnutie odporkyne číslo XXX XXX XXXX X zo dňa 14.1.2016, ktorým mu odporkyňa od 2.3.2016 zastavila výplatu sirotského dôchodku. Rozhodnutím číslo XXX XXX XXXX X zo dňa 13.4.2016 odporkyňa podľa § 76 a § 112 ods. 4 zákona č. 461/2003 Z.z. o sociálnom poistení v znení neskorších predpisov uvoľnila výplatu sirotského dôchodku od 2. marca 2016. Rozhodnutím číslo XXX XXX XXXX X zo dňa 13.4.2016 podľa § 82 zákona č. 461/2003 Z. z. o sociálnom poistení a podľa opatrenia Ministerstva práce a sociálnych vecí a rodiny Slovenskej republiky č. 283/2015 Z. z. od 1. januára 2016 odporkyňa zvýšila navrhovateľovi sirotský dôchodok na sumu 216,60 eur mesačne, čím bolo opravnému prostriedku vyhovené v celom rozsahu. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1016200812.1 (dáta aktuálne k 4. 11. 2026). Záväzné je znenie zverejnené súdom.




